Izziņa par atzinumos sniegtajiem iebildumiem

|  |
| --- |
| **Likumprojekts „Grozījumi Ēku energoefektivitātes likumā”** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 06.02.2020. starpinstitūciju sanāksme 19.02.2020. – 26.02.2020. elektroniskā saskaņošana03.03.2020.-10.02.2020. atkārtotā elektroniskā saskaņošana |
|  |  |
| Saskaņošanas dalībnieki | Tieslietu ministrija, Vides aizsardzības un reģionālās attīstības ministrija, Satiksmes ministrija, Izglītības un zinātnes ministrija, Iekšlietu ministrija, Finanšu ministrija, Latvijas Brīvo arodbiedrību savienība, Latvijas pašvaldību savienība, Latvijas darba devēju konfederācija, Valsts kanceleja  |
|    |  |
|  |  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrija, Vides aizsardzības un reģionālās attīstības ministrija, Izglītības un zinātnes ministrija, Iekšlietu ministrija, Finanšu ministrija, Latvijas pašvaldību savienība |
|    |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Satiksmes ministrija, Latvijas Brīvo arodbiedrību savienība, Latvijas darba devēju konfederācija |
|    |  |
|    |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. jk
 | **Likumprojekta 1.pants** 1. 1. pantā:izteikt 3. punktu šādā redakcijā:“3) **ēkas inženiertehniskā sistēma** — tehniskā aprīkojuma un inženiertīklu kopums, kas atsevišķi vai kopējā sistēmā nodrošina ēkas vai ēkas daļas apkuri, ventilāciju, dzesēšanu, iebūvēto apgaismojumu un karstā ūdens apgādi, ēkas automatizāciju un vadību, elektroenerģijas ražošanu un apgādi objektā, vai šādu sistēmu kombināciju, ieskaitot tās sistēmas, kurās izmanto atjaunojamo energoresursu enerģiju;papildināt pantu ar 3.1 punktu šādā redakcijā:“31) **ēkas vadības un automatizācijas sistēma** — sistēma, kas ietver visus produktus, programmatūru un inženierijas pakalpojumus, kuri var sekmēt energoefektīvu, ekonomisku un drošu ēkas inženiertehnisko sistēmu ekspluatāciju, izmantojot automātisku vadību un atvieglojot minēto ēkas inženiertehnisko sistēmu manuālo pārvaldību;” [..]“5) **neatkarīgs eksperts** — persona, kura ir tiesīga novērtēt ēkas, tās elementu un inženiertehnisko sistēmu energoefektivitāti, veikt energosertifikāciju un pārbaudīt apkures sistēmas un gaisa kondicionēšanas sistēmas;2. 3. pantā:izteikt pirmās daļas 2. un 3. punktu šādā redakcijā:“2) ēku energosertifikācijas prasības;3) ekspluatējamas ēkas apkures sistēmu un gaisa kondicionēšanas sistēmupārbaudes prasības ”;**11. pants. Apkures sistēmas un gaisa kondicionēšanas sistēmas pārbaudes**(1) **Apkures sistēmas un gaisa kondicionēšanas sistēmas** pārbauda, ja:1) apkures sistēmai vai apkures sistēmai, kas apvienota ar ventilācijas sistēmu, kuru kopējā lietderīgā nominālā jauda ir lielāka par 70 kilovatiem, bet apkures sistēmas jauda nepārsniedz 500 kilovatu katliekārtām ar cieto vai šķidro kurināmo, vai arī 1000 kilovatu katliekārtām ar gāzveida kurināmo.[..](4) Efektivitātes un jaudas samērojamībaspārbaudes kārtību un termiņus nosaka Ministru kabinets.”” | **Vides aizsardzības un reģionālās attīstības ministrija****( 03.01.2020.)**1. Sniegt likumprojektā iekļauto terminu skaidrojumu: “iebūvētais apgaismojums”, “inženierijas pakalpojums”, “automātiska vadība”, “manuālā pārvaldība”, “atdeve kilovatos”, “lietderīgā efektivitāte” un “jaudas samērojamība”.
 | **Ņemts vērā**Termins “atdeve kilovatos” un “lietderīgā efektivitāte” tiek lietots spēkā esošā Ēku energoefektivitātes likuma 11.panta pirmās daļas 1.punktā.  | Precizēts likumprojekts: svītrota definīcija “ēkas vadības un automatizācijas sistēma”, ievērojot to, ka tā tiks iekļauta Ministru kabineta noteikumos. Likumprojekta 1.pantā izteikts 3. punktus šādā redakcijā:“3) **ēkas inženiertehniskā sistēma** — tehniskā aprīkojuma un inženiertīklu kopums, kas atsevišķi vai kopējā sistēmā nodrošina ēkas vai ēkas daļas apkuri, ventilāciju, dzesēšanu, apgaismojumu un karstā ūdens apgādi, ēkas automatizāciju un vadību, elektroenerģijas ražošanu un apgādi objektā, vai šādu sistēmu kombināciju, ieskaitot tās sistēmas, kurās izmanto atjaunojamo energoresursu enerģiju;””jaudas samērojamība” aizstāta ar “apkures sistēmu un gaisa kondicionēšanas sistēmu pārbaude”; Likumprojekta 2. pantā: likuma 3.pantā izteikt pirmās daļas 2. un 3. punktu šādā redakcijā: [..]“ 3) ekspluatējamas ēkas apkures sistēmu un gaisa kondicionēšanas sistēmu pārbaudes prasības”; Likumprojekta 8.pants: 11.panta pirmās daļas nosaukums: “Apkures sistēmas un gaisa kondicionēšanas sistēmaspārbauda, ja:”11.panta ceturtā daļa: “(4) **Apkures sistēmas un gaisa kondicionēšanas sistēmas** pārbaudes kārtību un termiņus nosaka Ministru kabinets.” |
| 2 | **Likumprojekta 1.pants**  | **Tieslietu ministrija****(10.01.2020.)**1. Projekta 1. pants paredz Ēku energoefektivitātes likuma 1. pantu "Likumā lietotie termini" papildināt ar 3.1 punktu, ietverot tajā termina "ēkas vadības un automatizācijas sistēma" skaidrojumu. Vēršam uzmanību, ka termins ""ēkas vadības un automatizācijas sistēma" nav lietots ne šobrīd spēkā esošajā Ēku energoefektivitātes likuma redakcijā, ne arī projektā (piemēram, projekta 3. pantā ir minēts termins "inženiertīklu automatizācijas un vadības sistēma", savukārt projekta 6. pants (piedāvātā Ēku energoefektivitātes likuma 11. panta trešās daļas 3. punkta redakcija) paredz automatizācijas un vadības sistēmu uzstādīt apkures sistēmai). Līdz ar to lūdzam projekta 1. punktā lietoto terminoloģiju saskaņot ar Ēku energoefektivitātes likumā un pārējā projekta tekstā lietoto terminoloģiju. | **Ņemts vērā**Svītrots likumprojekta 1.pantā ietvertais likuma 3.1 punkts.  |  |
| 3. | 1. 1. pantā: izteikt 5. un 6. punktu šādā redakcijā:[..]6) **gandrīz nulles enerģijas ēka** — ēka, kura ir ar augstu energoefektivitāti, kurā vismaz daļēji izmanto uz vietas saražoto atjaunojamo enerģiju un kuras energoapgādei izmanto augstas efektivitātes sistēmas.” | **Vides aizsardzības un reģionālās attīstības ministrija****( 03.01.2020.)**1. Precizēt likumprojekta 1. pantā (1. panta 6. punkts) iekļautos vārdus *“uz vietas saražoto atjaunojamo enerģiju”*, jo atjaunojamo energoresursu tehnoloģijas var tikt uzstādītas gan ēkas iekštelpās (piemēram, katli, siltumsūkņi), gan uz ēkas jumta (piemēram, saules kolektori, saules elektrostacijas ), gan ēkai pieguļošajā teritorijā (piemēram, moduļveida katlu mājas, vēja elektrostacijas, siltumsūkņi).
 | **Ņemts vērā** | Svītrota definīcija “gandrīz nulles enerģijas ēka”, ievērojot, ka definīcija tiks iekļauta Ministru kabineta 2013.gada 9.jūlija noteikumos Nr.383 “Noteikumi par ēku energosertifikāciju”.  |
| 4. | **Likumprojekta 2.pants****“**2. 3. pantā:izteikt pirmās daļas 2. un 3. punktu šādā redakcijā:[..]3) ekspluatējamas ēkas apkures sistēmu un gaisa kondicionēšanas sistēmu efektivitātes un jaudas samērojamības novērtēšanas prasības.” | **Finanšu ministrija** **(09.01.2020.)**1. Lūdzam no likumprojekta izslēgt grozījumus Ēku energoefektivitātes likuma 3.pantā ar kuriem paredzēts 3.punktu izteikt jaunā redakcijā, jo ēkas apkures sistēmu un gaisa kondicionēšanas sistēmu efektivitātes un jaudas samērojamības novērtēšana (siltuma vai aukstuma avota atbilstību ēkas vajadzībām) ir tikai procedūras daļa no attiecīgo sistēmu pilnas pārbaudes, kas noteiktas Direktīvas 2010/31/ES 14.un 15.pantā (ar grozījumiem saskaņā ar direktīvas 2018/844/ES 1.panta 7.punktu), kā arī aprakstītas attiecīgo sistēmu pārbaudes standartos:1. EN 15378-1:2017 Ēku energoefektivitāte. Ēku apkures un karstā ūdens sistēmas. 1.daļa: Apkures katlu, apkures sistēmu un sadzīves karstā ūdens sistēmu inspicēšana, M3-11 un M8-11 moduļi (aizstāj LVS EN 15378:2009 L Apkures sistēmas ēkās. Apkures katlu un apkures sistēmu pārbaude);
2. EN 16798-17:2017 Ēku energoefektivitāte. Ēku ventilācija. 17.daļa: Vadlīnijas ventilācijas un gaisa kondicionēšanas sistēmu inspicēšanai (M4-11, M5-11, M6-11 un M7-11 moduļi), (aizstāj standartus: LVS EN 15240:2009 L Ēku ventilācija. Ēku energoefektivitāte. Gaisa kondicionēšanas sistēmu pārbaudes vadlīnijas un LVS EN 15239:2009 L Ēku ventilācija. Ēku energoefektivitāte. Ventilācijas sistēmu inspicēšanas vadlīnijas).
 | **Ņemts vērā** | Likumprojekta 2.pants**“**2. 3. pantā:izteikt pirmās daļas 2. un 3. punktu šādā redakcijā:[..]3) ekspluatējamas ēkas apkures sistēmu un gaisa kondicionēšanas sistēmu pārbaudes prasības”.” |
| 5. | **Likumprojekta 2., 3., 5.pants**“2. 3. pantā:izteikt pirmās daļas 2. un 3. punktu šādā redakcijā:“2) ēku energosertifikācijas prasības;1. ekspluatējamas ēkas apkures sistēmu un gaisa kondicionēšanas sistēmu efektivitātes un jaudas samērojamības novērtēšanas prasības.”
 | **Vides aizsardzības un reģionālās attīstības ministrija****( 03.01.2020.)**3. Izvērtēt likumprojekta 5. panta prasību atbilstību atbilstoši ēku energoefektivitātes likuma (turpmāk – Likums) tvēruma izmaiņām likumprojekta 2. panta prasībās. Atbilstoši likumprojekta 2. pantā (3. panta 1.1 daļā) noteiktajam, projektējamu, pārbūvējamu vai atjaunojamu ēku minimālās energoefektivitātes prasības nosaka būvniecību jomu regulējošie normatīvie akti. Savukārt likumprojekta 2. panta (3. panta pirmā daļa) vairs nenosaka prasības projektējamām, pārbūvējamām vai atjaunojamām ēkām. Tomēr likumprojekta 5. pantā noteiktas prasības projektējamām, atjaunojamām vai pārbūvējamām ēkām. Lūdzam izvērtēt šādas iespējas:3.1. papildināt Likuma darbības jomu 3. panta pirmajā daļā ar 4. punktu – prasības augstas efektivitātes sistēmu izmantošanai;3.2. papildināt likumprojekta 2.pantu (3. panta 1.1 daļu) pēc vārda “izņēmumus” ar vārdiem “un prasības augstas efektivitātes sistēmu izmantošanai.”;3.3. svītrot likumprojekta 5. panta prasības un izteikt šīs prasības būvniecības jomu regulējošajos normatīvajos aktos.Papildus norādām, ka Direktīva 2018/844 groza arī Direktīvas 2010/31/ES 6. un 7. panta prasības attiecībā uz augstas efektivitātes alternatīvu sistēmu izmantošanu, līdz ar to, nepieciešams papildināt anotācijas 1. tabulu ar attiecīgajiem grozījumiem un informāciju, kā šīs prasības ir pārņemtas, vai arī kā tās tiks pārņemtas.  | **Ņemts vērā** | Precizēts likumprojekta 2.pants:“3. pantā:izteikt pirmās daļas 2. un 3. punktu šādā redakcijā:“2) ēku energosertifikācijas prasības;3) ekspluatējamas ēkas apkures sistēmu un gaisa kondicionēšanas sistēmu pārbaudes prasības; 4) prasības augstas efektivitātes sistēmu izmantošanai.”;” |
| 6. | **Likumprojekta 3.pants** 3. Izteikt 4. pantu šādā redakcijā:“**4. pants. Ekspluatējamu ēku energoefektivitātes minimālās prasības**(1) Energoefektivitātes minimālās prasības ietver prasības:1) ēku enerģijas patēriņa līmenim un primārās enerģijas patēriņa līmenim;2) ēkas inženiertehniskajām sistēmām (ēkā patērētās energonesēja vai siltumenerģijas uzskaitei, mikroklimatu pašregulējošu ierīču uzstādīšanai, inženiertīklu automatizācijas un vadības sistēmu uzstādīšanai);3) elektrotransportlīdzekļu uzlādes punktu ierīkošanai.(2) Ministru kabinets izdod noteikumus par šā panta pirmajā daļā minētajām energoefektivitātes minimālajām prasībām.(3) Energoefektivitātes minimālās prasības ēkas inženiertehniskajām sistēmām nepiemēro, ja šo prasību piemērošana nav tehniski vai funkcionāli iespējama vai nav ekonomiski pamatota.” | **Finanšu ministrija****(09.01.2020.)**2.  Lūdzam likumprojekta 3.pantā iekļauto Ēku energoefektivitātes likuma 4.pantu izteikt šādā redakcijā: “4.pants. Ekspluatējamu ēku energoefektivitātes minimālās prasības(1) Ekspluatējamu ēkuenergoefektivitātes minimālās prasības nosaka:1) ēku enerģijas patēriņa līmenim un primārās enerģijas patēriņa līmenim;2) ēkas inženiertehnisko sistēmu automatizācijas un vadības sistēmu funkcionalitātei, telpu mikroklimatu pašregulējošu ierīču uzstādīšanai, ēkā patērēto energonesēja vai enerģijas uzskaitei;3) elektrotransportlīdzekļu uzlādes punktu ierīkošanai.(2) Ministru kabinets izdod noteikumus par šā panta pirmajā daļā minētajām ekspluatējamu ēkuenergoefektivitātes minimālajām prasībām.(3) Ekspluatējamu ēkuenergoefektivitātes minimālās prasības ēkas inženiertehniskajām sistēmām nepiemēro, ja šo prasību piemērošana nav tehniski vai funkcionāli iespējama vai nav ekonomiski pamatota.” | **Ņemts vērā** | Likumprojekta 3.pantā iekļautais Ēku energoefektivitātes likuma 4.pants izteikts šādā redakcijā:Ēku energoefektivitātes likuma 4.pantu izteikt šādā redakcijā: “4.pants. Ekspluatējamu ēku energoefektivitātes minimālās prasības(1) Ekspluatējamu ēkuenergoefektivitātes minimālās prasības nosaka:1) ēku enerģijas patēriņa līmenim un primārās enerģijas patēriņa līmenim;2) ēkas inženiertehnisko sistēmu automatizācijas un vadības sistēmu funkcionalitātei, telpu mikroklimatu pašregulējošu ierīču uzstādīšanai, ēkā patērēto energonesēja vai enerģijas uzskaitei;3) elektrotransportlīdzekļu uzlādes punktu ierīkošanai.(2) Ministru kabinets izdod noteikumus par šā panta pirmajā daļā minētajām ekspluatējamu ēkuenergoefektivitātes minimālajām prasībām.(3) Ekspluatējamu ēkuenergoefektivitātes minimālās prasības ēkas inženiertehniskajām sistēmām nepiemēro, ja šo prasību piemērošana nav tehniski vai funkcionāli iespējama vai nav ekonomiski pamatota.” |
| 7. | Likumprojekta 4.pants: [..]papildināt trešo daļu ar 11. punktu šādā redakcijā:“11) atjaunojamo energoresursu, primārās enerģijas un siltumnīcefekta gāzu emisiju aprēķināšanas nosacījumus.; [..]” | **Vides aizsardzības un reģionālās attīstības ministrija****( 03.01.2020.)**1. Skaidrot likumprojekta 4. pantā (6. panta trešās daļas 11. punktā) plānoto papildinājumu *“atjaunojamo energoresursu, primārās enerģijas un siltumnīcefekta gāzu emisiju aprēķināšanas nosacījumus”*. Likuma 6. panta trešā daļa paredz aspektus, kas jāņem vērā, novērtējot ēkas energoefektivitāti. Nav skaidrs, kādā veidā, novērtējot ēkas energoefektivitāti, tiek ņemti vērā siltumnīcefekta gāzu emisiju aprēķinu nosacījumi.
 | **Ņemts vērā** | Svītrots likumprojekta 4.pantā iekļautais likuma 6.panta trešās daļas 11.apakšpunkts.  |
| 8. | Likumprojekta 5.pants:7.pantā [..] papildināt pirmo daļu ar 7., 8. un 9. punktu šādā redakcijā:“7) ēkai, kuras iekštelpu platība ir lielāka par 250 kvadrātmetriem un kuru izmanto valsts vai pašvaldību iestāde; 8) valstij vai pašvaldībai piederošai ēkai, kuras kopējā iekštelpu platība pārsniedz 250 kvadrātmetrus; [..]” | **Izglītības un zinātnes ministrija** **(09.01.2020.)**Ministrija izsaka priekšlikumu izvērtēt iespēju precizēt likumprojekta 5.pantu (Ēku energoefektivitātes likuma 7.panta pirmās daļas 7. un 8.punktu (likumprojekta redakcijā)), norādot, ka ēkas energosertifikāciju veic publiskai ēkai, kā tas šobrīd ir norādīts Ēku energoefektivitātes likuma 7.panta pirmās daļas 5.punktā un netiek mainīts Ēku energoefektivitātes likuma 13.pantā. Vēršam uzmanību, ka publiskas ēkas definīcija ir norādīta Latvijas būvnormatīva LBN 208-15 “Publiskas būves” (apstiprināts ar Ministru kabineta 2015.gada 30.jūnija noteikumiem Nr.331 “Noteikumi par Latvijas būvnormatīvu LBN 208-15 “Publiskas būves””) 2.4.apakšpunktā.  | **Ņemts vērā** | Precizēts likumprojekta 5.panta iekļautais likuma 7.panta pirmās daļas 7. un 8.punkts:“7) publiskai ēkai, kuras iekštelpu platība ir lielāka par 250 kvadrātmetriem un kuru izmanto valsts vai pašvaldību iestāde;8) valstij vai pašvaldībai piederošai publiskai ēkai, kuras kopējā iekštelpu platība pārsniedz 250 kvadrātmetrus;” |
| 9. | Likumprojekta 5.pants | **Iekšlietu ministrija** **(10.01.2020.)**1. likumprojekta 5.pants paredz precizēt gadījumus, kad ir veicama ēkas energosertifikācija. Saskaņā ar tajā minēto energosertifikāciju veic ēkai, kuras iekštelpu platība ir lielāka par 250 kvadrātmetriem un kuru izmanto valsts vai pašvaldības iestāde. Iekšlietu ministrija norāda, ka nav saprotams, kurš ir atbildīgs par ēkas energosertifikāciju - attiecīgās ēkas īpašnieks vai valsts vai pašvaldības iestāde, kura lieto attiecīgo ēku, un cik ilgā laikā būtu veicama šādu ēku energosertifikācija, ja tā vēl nav veikta. Tāpat Iekšlietu ministrija vērš uzmanību, ka daudzos gadījumos valsts vai pašvaldības iestādes lietošanā no visas ēkas kopējās platības ir nodoti vien daži kvadrātmetri, un nav saprotams, vai arī tādā gadījumā būtu jāveic ēkas energosertifikācija. Ievērojot minēto, attiecīgi precizēt likumprojektu, sniedzot arī papildus skaidrojumu anotācijā. Vienlaikus lūdzam arī skaidrot, kā veicama ēkas energosertifikācija, ja ēka pieder vairākām valsts vai pašvaldības iestādēm (dalītais īpašums).
 | **Ņemts vērā** Ēkas energosertifikācijasaskaņā ar Ēku energosertifikācijas likuma 13.pantu ir viens no ēkas īpašnieka pienākumiem. Atbilstoši Civillikuma 1071.pantam: “Uz kopējo lietu gulošās nastas, apgrūtinājumi un lietas uzturēšanai vajadzīgie izdevumi jānes kopīpašniekiem samērīgi ar viņu daļām.”  |  |
| 10. | **Likumprojekta 5.pants**  | **Finanšu ministrija****(09.01.2020.)**5.  Lūdzam likumprojekta 5.pantā ietverto Ēku energoefektivitātes likuma 7.panta 9.punktu  izteikt šādā redakcijā: “9) dzīvojamām mājām, izņemot, to daļām, kurām ir individuāla energonesēja vai siltumenerģijas uzskaite.  | **Ņemts vērā** | Likumprojekta 5.pantā ietvertais Ēku energoefektivitātes likuma 7.panta 9.punkts  izteikt šādā redakcijā: “9) dzīvojamām mājām, izņemot, ja visām to daļām ir individuāla apkures sistēma.  |
| 11. | **Likumprojekta 5.pants**  | **Finanšu ministrija****(09.01.2020.)**6.  Ar likumprojektu Ēku energoefektivitātes likuma 9.panta pirmajā daļā paredzēta ēku energoefektivitātes klasifikācija pēc diviem rādītājiem: 1) energoefektivitātes novērtējums apkurei; un 2) ēkas primārās enerģijas novērtējums. Vēršam uzmanību, ka šie rādītāji dažādām ēkām var būtiski atšķirties, tādēļ lūdzam sniegt anotācijā skaidrojumu, kā tieši paredzēta ēku energoefektivitātes klasifikācija, ņemot vērā abus rādītājus. | **Ņemts vērā** | Likumprojekta anotācijā norādīti saistītie izstrādājamie normatīvie akti.  |
| 12. | **Likumprojekta 5.pants**  | **Finanšu ministrija****(09.01.2020.)**7. Norādām, ka likumprojekta 6.pantā iekļautais Ēku energoefektivitātes likuma 11.pants nosaka apkures sistēmas un gaisa kondicionēšanas sistēmas pārbaudes, kas būtiski atšķiras no Direktīvas 2010/31/ES 14.un 15. punktā (ar grozījumiem saskaņā ar direktīvas 2018/844/ES 1.panta 7.punktu) paredzētā regulējuma. Lūdzam precizēt attiecīgo normu, lai novērstu neatbilstības Direktīvas 2010/31/ES 14.un 15.punkta nosacījumiem, kā arī sniegt skaidrojumus anotācijā par to, kā paredzēts ieviest Direktīvas 2010/31/ES 14.panta 4.un 5.punktu, 15.panta 4.un 5.punktu. Papildus lūdzam anotācijā iekļaut skaidrojumu par projekta nosacījumiem, kas nosaka regulējumu (ļauj nepiemērot likuma nosacījumus) attiecībā uz apkures sistēmām, kuru jauda nepārsniedz 500 kilovatu katliekārtām ar cieto vai šķidro kurināmo, vai arī 1000 kilovatu katliekārtām ar gāzveida kurināmo. | **Ņemts vērā** | Precizēts likumprojekta 8.pantā ietvertā Ēku energoefektivitātes likuma 11.panta pirmās daļas 1.punkts šādā redakcijā: **“11. pants. Apkures sistēmas un gaisa kondicionēšanas sistēmas pārbaudes**(1) Apkures sistēmas un gaisa kondicionēšanas sistēmas pārbauda, ja:1) apkures sistēmai vai apkures sistēmai, kas apvienota ar ventilācijas sistēmu, kuru kopējā lietderīgā nominālā jauda ir lielāka par 70 kilovatiem.[..]”  |
| 13. |  **Likumprojekta 6.pants:**“Izteikt 9., 10. un 11. pantu šādā redakcijā: [..]**10. pants. Politikas plānošana un finansiālā atbalsta pasākumi** (1) Sasniedzamos mērķus ēku atjaunošanā nosaka politikas plānošanas dokumentos.(2) Finansiālos un cita veida atbalsta pasākumus ēku atjaunošanai, tai skaitā sasniedzot gandrīz nulles enerģijas ēkas līmeni, nosaka citi normatīvie akti.” | **Vides aizsardzības un reģionālās attīstības ministrija****( 03.01.2020.)**5. Svītrot likumprojekta 6. pantā iekļauto Likuma 10. pantu, jo tas ir deklaratīvs.  | **Ņemts vērā** | Svītrots likumprojekta 6. pantā iekļautais likuma 10. pants. |
| 14. | **Likumprojekta 6.pants**  | **Tieslietu ministrija****(10.01.2020.)**2. Tiesiskās skaidrības nodrošināšanai, lai attiecīgās tiesību normas piemērotājs gūtu skaidru priekšstatu par savām likumiskajām tiesībām un pienākumiem, lūdzam precizēt projekta 6. pantā piedāvāto Ēku energoefektivitātes likuma 10. panta redakciju un projekta sākotnējās ietekmes novērtējuma ziņojumu (anotāciju) (turpmāk – anotāciju), jo no projekta 6. panta un anotācijas nav viennozīmīgi saprotams, kādos politikas plānošanas dokumentos nosakāmi sasniedzamie mērķi ēku atjaunošanā un kādi "citi" normatīvie akti noteiks finansiālos un cita veida atbalsta pasākumus ēku atjaunošanai. | **Ņemts vērā**  | Svītrots likumprojekta 6. pantā iekļautais likuma 10. pants. |
| 15. | **Likumprojekta 6.pants:**Izteikt 9., 10. un 11. pantu šādā redakcijā: [..]**“11. pants. Apkures sistēmas un gaisa kondicionēšanas sistēmas pārbaudes**(1) Efektivitātes un jaudas samērojamību novērtē:1) apkures sistēmai, kas apvienota ar ventilācijas sistēmu, kuru kopējā lietderīgā nominālā jauda ir lielāka par 70 kilovatiem, bet apkures sistēmas jauda nepārsniedz 500 kilovatu katliekārtām ar cieto vai šķidro kurināmo, vai arī 1000 kilovatu katliekārtām ar gāzveida kurināmo. [..]” | **Vides aizsardzības un reģionālās attīstības ministrija****( 03.01.2020.)**6. Precizēt likumprojekta 6. pantu (11. panta pirmās daļas 1. punktu), precizējot apkures sistēmas, kurām veic efektivitātes un jaudas samērojamības novērtējumu. Skaidrojam, ka Direktīvas 2018/844 1. panta 7. punktā (Direktīvas 2010/31/ES 14. panta 1. punkta pirmā daļa) noteikts pienākums dalībvalstij ieviest regulāras inspekcijas apkures sistēmām vai apvienotām apkures un ventilācijas sistēmām, savukārt likumprojektā prasība noteikta tikai “apkures sistēmai, kas apvienota ar ventilācijas sistēmu”. Lūdzam likumprojekta 6. pantā (11. panta pirmās daļas 1. punktā) noteikt prasības apkures sistēmai un apkures sistēmai, kas apvienota ar ventilācijas sistēmu, vai arī anotācijā sniegt detalizētu pamatojumu, kā tiek pārņemtas grozītās Direktīvas 2010/31/ES 14. panta prasības.  | **Ņemts vērā** | **Precizēts** **likumprojekta 6.pants:**“Izteikt 9. un 11. pantu šādā redakcijā: [..]**11. pants. Apkures sistēmas un gaisa kondicionēšanas sistēmas pārbaudes**(1) **Apkures sistēmas un gaisa kondicionēšanas sistēmas** pārbauda, ja:1) apkures sistēmai vai apkures sistēmai, kas apvienota ar ventilācijas sistēmu, kuru kopējā lietderīgā nominālā jauda ir lielāka par 70 kilovatiem, bet apkures sistēmas jauda nepārsniedz 500 kilovatu katliekārtām ar cieto vai šķidro kurināmo, vai arī 1000 kilovatu katliekārtām ar gāzveida kurināmo.[..]” |
| 16. | **Likumprojekta 6. pants:** Izteikt 9., 10. un 11. pantu šādā redakcijā: [..] **11. pants. Apkures sistēmas un gaisa kondicionēšanas sistēmas pārbaudes**(1) **Apkures sistēmas un gaisa kondicionēšanas sistēmas** pārbauda, ja: [..] 4) ēka un tās inženiertehniskās sistēmas atbilst būvniecību regulējošos normatīvajos aktos noteiktajām ēkas minimālajām energoefektivitātes prasībām.   | **Vides aizsardzības un reģionālās attīstības ministrija****(03.01.2020.)**7. Likumprojekta 6. panta (11. panta trešās daļas 4. punkts) prasībā noteikts atbrīvojums no efektivitātes un jaudas samērojamības novērtējuma pienākuma izpildes, taču nav norādīti instrumenti, kā, kur un kādā veidā pārliecināties, vai izpildītas minimālās energoefektivitātes prasības un vai prasība piemērojama. Papildināt likumprojekta 6. panta (11. panta trešās daļas 4. punkta) prasībās pēc vārda “prasībām” ar vārdiem “, ko apliecina ēkas energosertifikāts” vai arī anotācijā skaidrot, kā, kur un kādā veidā ēkas īpašnieks var pārliecināties, vai attiecīgais izņēmums ir piemērojams.  | **Ņemts vērā**  | Likumprojekta 6. pants: Izteikt 9. un 11. pantu šādā redakcijā: [..] **11. pants. Apkures sistēmas un gaisa kondicionēšanas sistēmas pārbaudes**(1) **Apkures sistēmas un gaisa kondicionēšanas sistēmas** pārbauda, ja: [..] 4) ēka un tās inženiertehniskās sistēmas atbilst būvniecību regulējošos normatīvajos aktos noteiktajām ēkas minimālajām energoefektivitātes prasībām, ko apliecina ēkas energosertifikāts.  |
| 17. | Likumprojekta 6.pants | **Finanšu ministrija** **(09.01.2020.)**4.  Lūdzam izvērtēt un nepieciešamības gadījumā precizēt likumprojekta 6.pantā iekļauto Ēku energoefektivitātes likuma 10.panta nosaukumu, ņemot vērā, ka minētā panta otrajā daļā norādīti ne tikai finansiālie, bet arī cita veida atbalsta pasākumi ēku atjaunošanai. | **Ņemts vērā**  | Svītrots likumprojekta 6.pantā iekļautais likuma 10.pants. |
| 18. | **Likumprojekta 6.pants un anotācija** | **Vides aizsardzības un reģionālās attīstības ministrija****( 03.01.2020.)**9. Precizēt anotāciju vai likumprojektu, jo anotācijas I daļas 2. punkta Direktīvas 2018/844 otrajā virzienā norādīts, ka ar likumprojektu tiek paredzēti termiņi stratēģijas izstrādei un attiecīgo mērķu iekļaušanai tajā, taču likumprojekta 6.pantā (10. pants) ir tikai vispārīga atsauce uz politikas plānošanas dokumentiem un atbalsta pasākumiem. | **Ņemts vērā** | Svītrots likumprojekta 6.pantā iekļautais likuma 10.pants.  |
| 19. | **Likumprojekta 8.pants**  | **Tieslietu ministrija****(10.01.2020.)**3. Projekta 8. pants paredz izteikt Ēku energoefektivitātes likuma 14. panta trešo daļu šādā redakcijā: "Valsts un pašvaldība pērk vai nomā tikai tādas ēkas, kas atbilst būvniecību regulējošos normatīvajos aktos noteiktajām energoefektivitātes minimālajām prasībām, ko apliecina ēkas energosertifikāts. Vēršam uzmanību, ka saskaņā ar likuma "Par atjaunotāLatvijas Republikas 1937. gada [Civillikuma](https://likumi.lv/ta/id/225418-civillikums) ievada, mantojuma tiesību un lietu tiesību daļas spēkā stāšanās laiku un piemērošanas kārtību" 14. panta ceturto daļu ēkas (būves), kuras zemesgrāmatu nodaļā, Valsts zemes dienestā vai pašvaldībā nav reģistrētas kā patstāvīgi īpašuma objekti, uzskatāmas par zemes īpašnieka īpašumu atbilstoši [Civillikuma](https://likumi.lv/ta/id/225418-civillikums) [968.pantam](https://likumi.lv/ta/id/225418-civillikums#p968), tātad ir atsavināmas kopā ar zemi, uz kuras tās atrodas. Savukārt gadījumus, kad ēkas (būves) līdz to apvienošanai vienā īpašumā ar zemi ir uzskatāmas par patstāvīgu īpašuma objektu, noteic minētā likuma 14. panta pirmā daļa. Līdz ar to nepieciešams projekta 8. pantā piedāvāto Ēku energoefektivitātes likuma 14. panta trešo daļu redakciju precizēt atbilstoši Civillikuma 968. pantam un likuma "Par atjaunotāLatvijas Republikas 1937. gada [Civillikuma](https://likumi.lv/ta/id/225418-civillikums) ievada, mantojuma tiesību un lietu tiesību daļas spēkā stāšanās laiku un piemērošanas kārtību" 14. pantam. | **Ņemts vērā** | Precizēta likumprojekta 10.pantā iekļautā Ēku energoefektivitātes likuma 14.panta trešā daļa:10. 14.pantā vārdus “šā likuma 4.pantā” aizstāt ar vārdiem “būvniecību regulējošos normatīvajos aktos” |
| 20. | **Likumprojekta 8.pants**  | **Finanšu ministrija****(09.01.2020.)**8. Likumprojekta 8.pants paredz izteikt Ēku energoefektivitātes likuma 14.panta trešo daļu sekojošā redakcijā: “Valsts un pašvaldība pērk vai nomā tikai tādas ēkas, kas atbilst būvniecību regulējošos normatīvajos aktos noteiktajām energoefektivitātes minimālajām prasībām, ko apliecina ēkas energosertifikāts”. Energoefektivitātes minimālās prasības ir noteiktas Ministru kabineta 2019.gada 25.jūnija noteikumos Nr.280 “Noteikumi par Latvijas būvnormatīvu LBN 002-19 “Ēku norobežojošo konstrukciju siltumtehnika””, kas nosaka, ka kopš 2019. gada 1.janvāra jaunbūvēm – ēkām, kuras ir valsts vai pašvaldības īpašumā un institūciju valdījumā un kurās atrodas valsts vai pašvaldības institūcijas, jābūt gandrīz nulles enerģijas ēkām. Attiecīgo prasību izpilde var būt pamatota attiecībā uz jaunu ēku pirkšanu vai ilgtermiņa (vismaz 20 gadu) nomu, taču īsā vai vidējā termiņa nomas līgumiem nav pamatota, jo gandrīz nulles enerģijas ēku nomas sektorā nav konkurences (šādu ēku skaits ir niecīgs). Turklāt šobrīd paredzētais regulējums neatbilst Direktīvas 2012/27/ES par energoefektivitāti 6.panta 1.punktā noteiktajai atrunai par cenu sliekšņiem. Ņemot vērā minēto, lūdzam likumprojekta 8.pantā iekļauto Ēku Energoefektivitātes likuma 14.pantu papildināt ar trešo *prim* daļu šādā redakcijā:“(3.1) Šā panta trešajā daļā noteiktās prasības attiecas uz līgumiem, kuru līgumu vērtība ir vienāda ar Direktīvas 2004/18/EK 7.pantā noteiktajām robežvērtībām vai lielāka par tām.” | **Ņemts vērā** Ievērojot, ka šobrīd ir spēkā Eiropas Parlamenta un Padomes Direktīva 2014/24/ES (2014.gada 26.februāris) par publisko iepirkumu un ar ko atceļ Direktīvu 2004/18/EK, likumprojektā iekļauta atsauce uz minēto direktīvu.  | Likumprojekta 8.pantā iekļautais Ēku Energoefektivitātes likuma 14.pants papildināts ar trešo *prim* daļu šādā redakcijā:“(3.1) Šā panta trešajā daļā noteiktās prasības attiecas uz līgumiem, kuru līgumu vērtība ir vienāda ar Direktīvas 2014/24/ES 4.pantā noteiktajām robežvērtībām vai lielāka par tām.”  |
| 221.  | **Likumprojekta 8.pants**  | **Finanšu ministrija****(26.02.2020.)**Lūdzam svītrot vai atbilstoši precizēt likumprojekta 8.pantā iekļautā Ēku energoefektivitātes likuma 11.panta trešās daļas apakšpunktus:1. svītrot vai precizēt 1.apakšpunktu, ņemot vērā, ka apkures vai kondicionēšanas iekārtu ražotājs, izplatītājs vai uzstādītājs nevar nodrošināt un garantēt attiecīgo iekārtu un sistēmu pareizu darbību visā ekspluatācijas laikā; apkures vai gaisa kondicionēšanas sistēmu pareizu un ekonomisku darbību var sasniegt ar ekspluatācijas noteikumiem atbilstošu tehnisku uzturēšanu, ko var nodrošināt kvalificēts personāls. Kvalificēta personāla piesaisti ēkas īpašnieks vai pārvaldītājs var nodrošināt uz līguma (darba vai cita veida) pamata;
2. precizēt 2.apakšpunktu, jo energoefektivitātes pakalpojuma līgumu pēc īpašnieka pilnvarojuma var slēgt arī ēkas pārvaldītājs, kā arī minēto apakšpunktu nepieciešams papildināt ar nosacījumu, “ja energoefektivitātes pasākumi ietver ēkas apkures un gaisa kondicionēšanas sistēmu uzturēšanu”;
3. svītrot vai precizēt 3.apakšpunktu, jo ne visas ēkas automatizācijas un vadības sistēmas spēj nodrošināt sistēmu efektivitātes mērīšanu, uzraudzību un optimizēt sistēmu darbību;
4. svītrot vai precizēt 4.apakšpunktu, jo ēkas un tās inženiertehniskās sistēmas atbilstība būvniecību regulējošos normatīvajos aktos noteiktajām ēkas minimālajām energoefektivitātes prasībām ēkas energosertifikācijas brīdī neapliecina šo atbilstību arī ēkas turpmākajā ekspluatācijā.
 | **Ņemts vērā** | Svītrota likumprojekta 8.pantā iekļautā Ēku energoefektivitātes likuma 11.panta trešā daļa.  |
| 22. | **Likumprojekta 8.pants**  | **Vides aizsardzības un reģionālās attīstības ministrija****( 25.02.2020.)**1. Likumprojekta 8. pantā (Likuma 11. panta pirmās daļas pirmajā un otrajā apakšpunktā) lietoti atšķirīgi vārdi “un” un “vai”: (“1) apkures sistēmai **vai** apkures sistēmai, kas …” un “2) gaisa kondicionēšanas sistēmai **un** gaisa kondicionēšanas sistēmai, kas …”)Lūdzam precizēt prasības vai skaidrot anotācijā, kā šie vārdi ietekmē šīs prasības, un, vai 1. un 2. apakšpunkta prasības ir ar atšķirīgiem tvērumiem. |  | Precizēts noteikumu projekts. 1. un 2. apakšpunkta prasības ir ar vienādiem tvērumiem un to prasības attiecas uz visām apakšpunktā minētajām sistēmām.  |
| 23. | **Likumprojekta 8.pants**  | **Vides aizsardzības un reģionālās attīstības ministrija****( 25.02.2020.)**2. Likumprojekta 8. pantā (Likuma 11. panta ceturtā daļa) nosaka deleģējumu Ministru kabinetam noteikt pārbaudes kārtību un termiņus tikai apkures sistēmas un gaisa kondicionēšanas sistēmas pārbaudēm, savukārt trešās daļas gadījumu prasību kārtībai un termiņiem deleģējums nav noteikts. Piemēram nav noteikts, kad veicama un cik bieži veicama pārbaude, kas noteikta trešās daļas pirmajā punktā. Lūdzam papildināt ceturtajā dāļā ietverto deleģējumu vai precizēt detalizētākas prasības. | **Ņemts vērā** | Svītrota likumprojekta 8.pantā iekļautā Ēku energoefektivitātes likuma 11.panta trešā daļa.  |
| 24. | **Likumprojekta 10.pants**  | **Tieslietu ministrija****(25.02.2020.)**1. Izziņas 19. punktā norādīts, ka ņemts vērā Tieslietu ministrijas iebildums un precizēta likumprojekta 10. pantā iekļautā Ēku energoefektivitātes likuma 14. panta trešā daļa. Vēršam uzmanību, ka pretēji izziņas 19. punktā norādītajam precizētā likumprojekta 10. pantā iekļautā Ēku energoefektivitātes likuma 14. panta trešā daļa nav mainījusies, salīdzinot ar to redakciju, kas tika nodota apspriešanai starpministriju sanāksmē. Līdz ar to Tieslietu ministrija uztur savu iebildumu par nepieciešamību Ēku energoefektivitātes likuma 14. panta trešās daļas redakciju precizēt atbilstoši Civillikuma 968. pantam un likuma "Par atjaunotāLatvijas Republikas 1937. gada [Civillikuma](https://likumi.lv/ta/id/225418-civillikums) ievada, mantojuma tiesību un lietu tiesību daļas spēkā stāšanās laiku un piemērošanas kārtību" 14. pantam. | **Ņemts vērā** | Precizēts Likumprojekta 10.pantā iekļautais likuma 14.panta trešās daļas precizējums: “aizstāt trešajā daļā vārdus un skaitli “šā likuma 4.pantā” ar vārdiem “būvniecību regulējošos normatīvajos aktos”;” |
| 225.  | **Likumprojekts**  | **Finanšu ministrija****(09.01.2020.)**9. Anotācijas I.sadaļas 2.punktā (1.lpp.) ir norādīts, ka Direktīva 2010/31/ES papildināta ar prasībām par ēku ilgtermiņa atjaunošanas stratēģijas izstrādi. Šīs prasības pārceltas no Eiropas Parlamenta un Padomes 2012.gada 25.oktobra Direktīvas Nr. 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK (turpmāk – Direktīva 2012/27/ES), papildus stratēģijas izstrādē paredzot ēku fonda ilgtermiņa izmērāmu mērķu nospraušanu 2050.gadam. Tādēļ ar likumprojektu tiek paredzēti termiņi stratēģijas izstrādei un attiecīgo mērķu iekļaušanai tajā. Savukārt Ēku energoefektivitātes likuma 7.panta pirmajā daļā ir noteikti gadījumi, kuros veic ēku energosertifikāciju un likumprojekta 9.pants paredz papildināt Ēku energoefektivitātes likumu ar pārejas noteikumu 11.punktu šādā redakcijā: “Šā likuma 7.panta pirmās daļas 9.punktā noteikto ēku energosertifikāciju veic: 1) līdz 2040.gada 31.decembrim, ja ēka ir daudzdzīvokļu ēka; 2) līdz 2050.gada 31.decembrim, ja ēka ir viendzīvokļa ēka.”. Ņemot vērā, ka Ēku energoefektivitātes likumā un likumprojektā nav iekļautas normas par ēku ilgtermiņa atjaunošanas stratēģijas izstrādi, lūdzam anotācijā iekļaut skaidrojumu, vai ēku energosertifikācija sevī ietver arī ēku ilgtermiņa atjaunošanas stratēģijas izstrādi. | **06.02.2020. panākta vienošanās starpinstitūciju sanāksmē, ievērojot, ka no Ēku energoefektivitātes likuma tiek izslēgts 10.pants, kā arī precizēta likumprojekta anotācija.** Ēku energosertifikācija sevī neietver ēku ilgtermiņa atjaunošanas stratēģijas izstrādi.Stratēģija tiek izstrādāta atbilstoši prasībām, kas ietvertas Direktīvā.  | Likumprojekta 7.pants: Izslēgt 10.pantu. Precizēta likumprojekta anotācija.  |
| 26. | **Likumprojekts** | **Iekšlietu ministrija****(13.01.2020.)**Iekšlietu ministrija norāda, ka bez papildus valsts budžeta finansējuma tai nebūs iespējams veikt visu tās valdījumā esošo ēku, kuru platība ir lielāka par 250 kvadrātmetriem, energosertifikāciju. Saskaņā ar Iekšlietu ministrijas veiktajiem aprēķiniem ēku energosertifikācijas veikšanai papildus būtu nepieciešami ap 1,5 milj. *euro*. Iekšlietu ministrija dara zināmu, ka tai jau šobrīd trūkst līdzekļu obligāto tehnisko apsekošanu veikšanai, kā arī citu ar ēku uzturēšanu saistīto izdevumu segšanai. Ņemot vērā minēto, precizēt anotācijas III sadaļu, norādot, ka Iekšlietu ministrijai šim pasākumam papildus nepieciešami ap 1,5 milj. *euro*. | **06.02.2020. panākta vienošanās starpinstitūciju sanāksmē, ievērojot, ka tiek precizēts Likumprojekta 5.pants (Likuma 7.panta pirmās daļas 7. un 8. punkts):** “5.7. pantā: [..]“7) publiskai ēkai, kuras iekštelpu platība ir lielāka par 250 kvadrātmetriem un kuru izmanto valsts vai pašvaldību iestāde; 8) valstij vai pašvaldībai piederošai publiskai ēkai, kuras kopējā iekštelpu platība pārsniedz 250 kvadrātmetrus; [..].”Papildus norādāms, ka Ēku energosertifikācijas pienākums pastāv jau spēkā esošajā Ēku energoefektivitātes likumā. Likumprojektā paredzētie grozījumi nerada finansiālo ietekmi.  |  |
| 27. | **Likumprojekts**  | **Iekšlietu ministrija****(13.01.2020.)**Vienlaikus izsakām arī šādu priekšlikumu:likumprojekta 8.pants paredz precizēt prasības attiecībā uz ēku iegādi vai nomu. Saskaņā ar tajā minēto valsts un pašvaldība pērk vai nomā tikai tādas ēkas, kas atbilst būvniecību regulējošos normatīvajos aktos noteiktajām energoefektivitātes minimālajām prasībām, ko apliecina ēkas energosertifikāts. Ņemot vērā, ka valsts vai pašvaldības iestādes nereti nomā tikai daļu no visas ēkas, Iekšlietu ministrija rosina papildināt Ēku energoefektivitātes likuma 14.panta piekto daļu ar jaunu punktu šādā redakcijā:“nomas objekta platība nepārsniedz 10 procentus no ēkas kopējās platības.”, tādējādi neattiecinot šo prasību uz gadījumiem, kad iestāde nomā tikai mazu daļu no visas ēkas.  | **06.02.2020. starpinstitūciju saskaņošanas sanāksmē izteikts kā iebildums; panākta vienošanās savstarpējo pārrunu ceļā.** Iebildumu nav iespējams attiecināt uz likumprojektā ietvertajiem Ēku energoefektivitātes likuma 14.panta trešās daļas grozījumiem, jo minētajā panta daļā tikai mainīta atsauce uz energoefektivitātes minimālajām prasībām, kuras tiek pārnestas uz būvniecību regulējošiem normatīvajiem aktiem. Minētā panta pamatredakcija netiek mainīta. Papildus vēršama uzmanība, ka Ēku energoefektivitātes likuma regulējums attiecas uz ēku kopumā, nevis ēku daļām.  |  |
| 28. | **Likumprojekta anotācija** | **Vides aizsardzības un reģionālās attīstības ministrija****( 03.01.2020.)**10. Anotācijas I daļas 2. punkta Direktīvas 2018/844 trešajā virzienā norādīts uz jaunu Ministru kabineta noteikumu izstrādi ekspluatējamām ēkām, taču Direktīvas prasības ēku temperatūras pašregulējošo ierīču uzstādīšanai, ēku elektromobilitātes veicināšanai, kā arī prasības ēku automatizācijas un vadības sistēmām paredzētas arī projektējamām, atjaunojamām un pārbūvējamām ēkām. Skaidrot, kā un kurā normatīvajā aktā tiks pārņemtas šīs prasības. | **Ņemts vērā** | Precizēta likumprojekta anotācija.  |
| 29. | **Likumprojekta anotācija** | **Vides aizsardzības un reģionālās attīstības ministrija****( 03.01.2020.)**8. Norādīt anotācijā starpmērķus un darbības (samērīgā un pārredzamā termiņā), ko veiks Ekonomikas ministrija, lai virzītos uz ilgtermiņā izvirzītajiem mērķiem, vienlaikus novērstu šaubas par klimataneitralitātes mērķa nesasniegšanu. Vēršam uzmanību uz likumprojekta pārejas noteikumu 11. punkta prasības izpildes termiņiem. Norādām, ka Latvijas un ES politikas plānošanas dokumentos ir izvirzīts mērķis klimatneitralitāte, kas sasniedzama līdz 2050. gadam. Šis mērķis lielā mērā pieprasīs ēku fonda atjaunošanu, kur 2040. un 2050. gada termiņi tikai energosertifikācijas veikšanai jau šobrīd varētu iezīmēt klimatneitralitātes mērķa nesasniegšanu. | **06.02.2020. starpinstitūciju sanāksmē iebildums atsaukts.**Normatīvā akta izstrādes anotācija atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 3.punktam satur informāciju, kas attiecas uz izstrādāto normatīvā akta projektu. Informējam, ka ēku fonda atjaunošana tiks iekļauta ēku ilgtermiņa atjaunošanas stratēģijā. |  |
| 30. | **Likumprojekta anotācija** | **Tieslietu ministrija****(10.01.2020.)**4. Projekta anotācijas kopsavilkums paredz projekta spēkā stāšanos 2020. gada 10. martā. Ņemot vērā minēto, lūdzam projektu papildināt ar normu par attiecīgo likuma grozījumu spēkā stāšanās laiku. | **Ņemts vērā** | Precizēta likumprojekta anotācija, svītrojot grozījumu spēkā stāšanās laiku.   |
| 31. | **Likumprojekta anotācija** | **Tieslietu ministrija****(10.01.2020.)**5. Projekta anotācijas I sadaļas 2. punkta 1. lapaspuses pēdējā rindkopā norādīts, ka ar projektu tiek paredzēti termiņi ēku ilgtermiņa atjaunošanas stratēģijas izstrādei. Vēršam uzmanību, ka projekts paredz vienīgi termiņus dzīvojamo māju energosertifikācijas veikšanai (sk. projekta 9. pantu). Līdz ar to lūdzam savstarpēji saskaņot projekta un anotācijas saturu. | **Ņemts vērā** | Svītrots likumprojekta 6.pantā iekļautais likuma 10.pants. |
| 32. | **Likumprojekta anotācija** | **Tieslietu ministrija****(10.01.2020.)**6. Saskaņā ar anotācijā norādīto, projektā pārņemtas Eiropas Parlamenta un Padomes 2018. gada 30. maija Direktīvas (ES) 2018/844, ar ko groza Direktīvu 2010/31/ES par ēku energoefektivitāti un Direktīvu 2012/27/ES par energoefektivitāti, (turpmāk – Grozošā Direktīva) prasības. Lai nodrošinātu, ka Grozošā Direktīva nacionālajos normatīvajos aktos tiek pārņemta pilnībā un korekti, lūdzam papildināt projekta anotāciju ar informāciju par to, kuros nacionālajos normatīvajos aktos ir pārņemtas vai tiks pārņemtas tās Grozošās Direktīvas normas, kuras šobrīd netiek pārņemtas projektā, tai skaitā, grozošās Direktīvas 1. panta 1. punkta (c) un (d) apakšpunkts, kā arī 1. panta 3., 4. un 6.punkts.Tāpat vēršam uzmanību uz projekta anotācijas V sadaļas 1.tabulā norādīto, ka, piemēram, Grozošās Direktīvas 1. panta 2. punkts projektā tiek pārņemts pilnībā, tomēr no projekta 6. pantā izteiktā Ēku energoefektivitātes likuma 10. panta redzams, ka attiecīgais Grozošās Direktīvas punkts pārņemts daļēji, un pilnībā tiks pārņemts ar politikas plānošanas dokumentiem un “citiem normatīvajiem aktiem”. Ievērojot minēto, lūdzam precizēt projekta anotācijas V sadaļas 1.tabulu. | **Ņemts vērā** | Svītrots likumprojekta 6.pantā iekļautais Ēku energoefektivitātes likuma 10.pants. Precizēta likumprojekta anotācija.  |
| 33. | **Likumprojekta anotācija** | **Finanšu ministrija****(09.01.2020.)**12. Lūdzam precizēt anotācijas V.sadaļas 1.tabulā punktu par Direktīvas (ES) 2018/844 1.panta 7.punkta (Direktīvas 2010/31/ES 14.un 15.pants jaunā redakcijā) pārņemšanu, paskaidrojot, kā tiks pārņemtas attiecīgo pantu 4.daļas prasības (vai arī precizēt likumprojektu). | **Ņemts vērā**Normas, kas izslēgtas no Ēku energoefektivitātes likuma, bet kuras pārņem minēto direktīvu, iekļautas būvniecības jomu regulējošos normatīvajos aktos, un tiks iekļautas uz Likumprojekta pamata izstrādājamos Ministru kabineta noteikumos. Paralēli tiek gatavoti arī nepieciešamie grozījumi būvniecības jomu regulējošos normatīvajos aktos. | Precizēta likumprojekta anotācija.  |
| 34. | **Likumprojekta anotācija** | **Finanšu ministrija** **(09.01.2020.)**3. Ar likumprojekta 5.pantu paredzēts papildināt Ēku energoefektivitātes likuma 7.panta pirmo daļu ar 9.punktu. Ar likumprojekta 9.pantu paredzēts papildināt Ēku energoefektivitātes likumu ar pārejas noteikumu 11.punktu, kas nosaka Ēku energoefektivitātes likuma 7.panta pirmās daļas 9.punktā noteikto ēku (dzīvojamo māju) energosertifikācijas veikšanas termiņus. Ņemot vērā minēto, lūdzam anotācijas II.sadaļas 1.punktā kā vēl vienu sabiedrības mērķgrupu, kuru tiesiskais regulējums ietekmē vai varētu ietekmēt, norādīt arī dzīvojamo māju īpašniekus. | **Ņemts vērā** | Precizēta likumprojekta anotācija.  |
| 35. | **Likumprojekta anotācija** | **Finanšu ministrija** **(09.01.2020.)**1. Lūdzam precizēt anotācijas I.sadaļas 2.punktā gramatiski nekorektus vārdu savienojumus, piemēram, “ēkas energoefektivitātes novērtējuma apkurei izteiksmē”, “ēkas primārās enerģijas novērtējuma izteiksmē”, “platību kvadrātmetrs gadā”.
 | **Ņemts vērā** | Precizēta likumprojekta anotācija. |
| 336. | **Likumprojekta anotācija** | **Finanšu ministrija** **(09.01.2020.)**10. Anotācijas III.sadaļas 1., 3.un 6.punktā ir sniegta informācija, ka ieņēmumi valsts budžetā nav precīzi aprēķināmi. Norādām, ka nav saprotams, kādas likumprojekta normas rada ietekmi uz valsts budžeta ieņēmumiem, līdz ar to jāizvērtē sadaļas aizpildīšanas nepieciešamība. Gadījumā, ja likumprojekts neskar valsts budžeta ieņēmumus, anotācijas III.sadaļa ir svītrojama un atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 6.punktam jānorāda tikai sadaļas nosaukumu un papildus izveidotajā rindā jāieraksta “Projekts šo jomu neskar”, savukārt šobrīd 8.punktā norādītā informācija attiecībā uz valsts budžeta izdevumiem jāpārceļ uz VII.sadaļas 3.punktu. | **Ņemts vērā**  | Precizēta likumprojekta anotācija. |
| 337. | **Likumprojekta anotācija** | **Tieslietu ministrija****(25.02.2020.)**2. Izziņas 26. punktā  norādīts, ka ņemts vērā Tieslietu ministrijas iebildums un no anotācijas svītrots grozījumu Ēku energoefektivitātes likumā spēkā stāšanās laiks. Paskaidrojam, ka, svītrojot no likumprojekta anotācijas kopsavilkuma grozījumu Ēku energoefektivitātes likumā spēkā stāšanās laiku, netiek ievērots Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punkts, kas noteic, ka projekta anotācijas kopsavilkumā norāda projekta mērķi, risinājumu un projekta spēkā stāšanās laiku. Līdz ar to lūdzam novērst šo neatbilstību minētajai tiesību normai un likumprojekta anotācijas kopsavilkumu papildināt ar projekta spēkā stāšanās laiku, piemēram, likumprojekts stājās spēkā vispārīgā kārtībā. | **Ņemts vērā** | Papildināts likumprojekta anotācijas kopsavilkums, norādot, ka likumprojekts stājās spēkā vispārējā kārtībā. |
| Atbildīgā amatpersona |  |
|  | Karina Truhanova |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

|  |
| --- |
| (par projektu atbildīgās amatpersonas vārds un uzvārds) |
|  Direktora vietniece  |
| (amats) |
|  67013006 |
| (tālruņa un faksa numurs) |
|  karina.truhanova@em.gov.lv |
| (e-pasta adrese) |